Ədalət Liqası (animasiya serialı, 2001)
Ədalət Liqası (ing. Justice League) — 17 noyabr 2001-ci ildən, 29 may 2004-cü ilə kimi Cartoon Network telekanalında yayımlanmış ABŞ animasiya teleserialı. Şounun prodüsserliyi Warner Bros. Animation tərəfindən edilmişdir. Serial, Qardner Foks tərəfindən yaradılmış Amerikanın Ədalət Liqası və DC Comics tərəfindən yayımlanan başqa komiks kitabı personajları əsasında hazırlanmışdır. DC Animasiya Kainatının yeddinci layihəsi olan serial, "Betmen" (Yeni Betmen macəraları daxil olmaqla) və "Supermen" animasiya seriallarının sikveli, "Gələcəyin Betmeni" animasiya serialının isə prikvelidir. Serial iki mövsümdən sonra bitsə də, hadisələr 2004-cü ildən yayıma girən "Limitsiz Ədalət Liqası" serialında davam etdirilmişdir.